Vakansie sonder klere
JY LEES NOU Vakansie sonder klere
Wat van 'n paar dae in die bos? stel jy voor. Terwyl die hele wêreld see toe versit vir die vakansie, glip julle stilletjies binneland toe. Jy ruik al die grasse van Afrika, die diere, die naglug, die stilte en die sterre ...
"Ek het niks vir die aand nie. Toevallig het ek net nou die dag so 'n swart rokkie met kant-detail gesien ... en dit pas my perfek."
"Wat van die bloue en die beige ene en die swarte en die witte en die groene?" vra jy. "Groen is mos nou weer in die mode ..."
"Jy verstaan nie," sê sy, en verduidelik die bloue sit nie meer reg nie, die beige ene het nie lekker sakke nie en die swarte druk haar êrens as sy sit, die witte raak te maklik vuil en die groene ...
Sy belê ook in 'n vol bottel sjampoe en etlike bymiddels vir hare, hakke, vel en oë - elke houer moet vol wees, want sê nou die halwes wat sy het, raak op daar in die Bosveld?